**Acces interzis**

*Daniela Achim Harabagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Acces interzis

Am intrat din întâmplare

Sau hazard, pe strada ta.

Nu erau indicatoare sau ceva,

Semafoare, nici măcar.

Și-am ajuns în fața unui palat,

Am dat să intru, dar era încuiat.

Destinul pe post de portar,

Mi-a spus că acolo locuiești tu, dar ești mereu plecat,

Și ești foarte implicat

În realitatea i(mediată)

Și tot timpul călare,

Plecat la vânătoare.

I-am zis: - Dar stai puțin, el m-a invitat...

Și pe neașteptate, mi-a detectat,

Cu un aparat extrem de sofisticat,

Sentimentele.

Apoi mi-a spus implacabil și foarte încruntat:

-Aici accesul e interzis

Pentru persoanele

Cu gabaritul depășit

Al sentimentelor!

-Și pentru că ești la prima abatere,

Te sancționez cu avertisment,

Pentru data viitoare,

Îți voi confisca sentimentele!

Autor: Daniela Achim Harabagiu